**NÁRODNÁ RADA SLOVENSKEJ REPUBLIKY**

**IV. volebné obdobie**

(Návrh)

**ÚSTAVNÝ ZÁKON**

**z ........... 2009,**

**ktorým sa dopĺňa ústavný zákon Národnej rady Slovenskej republiky č. 397/2004 Z.z. o spolupráci Národnej rady Slovenskej republiky a vlády Slovenskej republiky v záležitostiach Európskej únie**

Národná rada Slovenskej republiky sa uzniesla na tomto zákone:

**Čl. I**

Ústavný zákon Národnej rady Slovenskej republiky č. 397/2004 Z.z. o spolupráci Národnej rady Slovenskej republiky a vlády Slovenskej republiky v záležitostiach Európskej úniesa dopĺňa takto:

Článok 2 sa dopĺňa odsekom 7, ktorý znie:

„ (7) Ak Národná rada Slovenskej republiky schváli návrh na podanie žaloby vo veci porušenia zásady subsidiarity legislatívnym aktom Európskej únie, vláda je týmto rozhodnutím Národnej rady Slovenskej republiky viazaná. Vláda predloží žalobu bez zbytočného odkladu Európskemu súdnemu dvoru.“ .

**Čl. II**

Tento zákon nadobúda účinnosť dňom platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva. Ak nadobudne Lisabonská zmluva platnosť pred dňom vyhlásenia tohto zákona, nadobúda tento zákon účinnosť pätnástym dňom po jeho vyhlásení.